[{"text_idx": "#000001", "text": "Cymru yn cipio pwynt yn erbyn y Swistir yn eu ge\u0302m agoriadol yn Euro 2020 yn Baku."}, {"text_idx": "#000002", "text": "Dechreuodd Y Swistir yn dda, gan reoli rhan fwyaf o\u2019r meddiant ond daeth y cyfle gorau i Gymru wedi 15 munud \u2013 peniad nerthol Kieffer Moore yn cael ei harbed gan Yann Sommer yn y go\u0302l."}, {"text_idx": "#000004", "text": "Ar o\u0302l hanner awr o chwarae, cafodd Fabian Schar gerdyn melyn ar o\u0302l baglu Dan James yn ystod rhediad ar ymyl y cwrt cosbi."}, {"text_idx": "#000005", "text": "Yna, cyn yr egwyl \u2013 Serefovic yn taro ergyd o 20 llath, a Danny Ward yn falch o weld yr ergyd yn hedfan dros y trawst. Serefovic yn bygwth eto ond ei ergyd yn hedfan dros y trawst, a\u2019r hanner cyntaf yn gorffen yn ddi-sgo\u0302r."}, {"text_idx": "#000006", "text": "Daeth y go\u0302l pedair munud fewn i\u2019r ail hanner, Breel Embolo yn penio\u2019r be\u0302l o gic gornel a\u2019r Swistir ar y blaen o 0-1."}, {"text_idx": "#000008", "text": "Daeth cyfle arall i Gymru wrth i Ramsey groesi i\u2019r cwrt cosbi o gic rydd, ond neb o Gymru yn medru cyrraedd y be\u0302l."}, {"text_idx": "#000009", "text": "Fe ddaeth y go\u0302l hollbwysig oddi ar gic gornel fer ar o\u0302l 74 munud \u2013 Joe Morrell yn croesi i lwybr Moore a\u2019r blaenwr mawr yn penio\u2019r be\u0302l heibio Sommer i ddod a\u0302 Chymru yn gyfartal."}, {"text_idx": "#000012", "text": "Y ge\u0302m yn gorffen yn gyfartal 1-1. Mae\u2019r canlyniad yn gadael Cymru\u2019n ail yng ngrw\u0302p A a\u2019r Swistir yn drydydd, gyda\u2019r Eidal ar y brig a\u0302 thriphwynt ar o\u0302l curo Twrci sydd ar y gwaelod."}, {"text_idx": "#000013", "text": "Twrci yw gwrthwynebwyr nesaf Cymru a hynny am 5.00 ddydd Mercher, cyn teithio i Rufain i wynebu\u2019r Eidal ddydd Sul, 20 Mehefin \u2013 y cyfan yn fyw ar S4C."}]